
Davant la greu crisi humanitaria que estem patint en el Mediterrani, un 
gran nombre d'Organitzacions No Governamentals condueixen operacions 
de recerca i rescat en la zona amb l'objectiu de donar assisténcia 
humanitaria a aquelles persones migrades que es traben en una situació 
de perill. 

Una d'aquestes organitzacions sense ánim de lucre és l'ONG Open Arms, 
la qual ha contribuít al salvament marítim de més de 58.000 persones des 
de que va iniciar la seua activitat en octubre de 2015 i va ser guardonada 
l'any 2016 amb el Premi Ciutadá Europeu que atorga el Parlament 
Europeu. 

El vaixell d'Open Arms es traba actualment bloquejat en el port de 
Barcelona, al no haver obtingut el permís d'eixida pertinent per part de la 
Direcció General de la Marina Mercant, dependent del Ministeri de 
Foment, després d'haver arribat a la Ciutat Comtal procedents d'Algeciras 
on va desembarcar 310 persones migrades que va rescatar enfront de les 
costes líbies. 

Amb aquesta decisió el Govern Espanyol impedeix que els membres 
d'Open Arms continúen desenvolupant les seues tasques de recerca i 
rescat en la mar Mediterránia i vulnera el contingut del Pacte Mundial 
sobre Migració que va signar l'Estat espanyol a desembre de 2018. 

Els morts i desapareguts en el Mediterrani es compten per milers i la xifra 
no deixa d'augmentar. Mentre existisquen conflictes armats, 
persecucions, violacions de drets humans, desastres naturals o pobresa, 
existirán persones despla^ades. Es per aixó que qualsevol decisió política 
que afecte a la situació de les persones migrades i que no es fonamente 
únicament i exclusivament en la defensa i promoció deis Drets Humans 
només contribuirá a agreujar el problema, generant més morts i patiment 
innecessari. 

Tenint en compte l'anterior, les Corts Valencianes mostren el seu suport a 
l'ONG Open Arms i insten al Govern d'Espanya a: 

- Permetre al vaixell de l'ONG Open Arms abandonar el port de 
Barcelona, facilitant així la realització de tasques humanitáries en el 
Mediterrani i contribuint al salvament de vides i a la defensa deis 
Drets Humans de les persones migrades. 


- Complir amb l'establert en el Pacte Mundial Sobre Migració. 

